《秋日閒居十首 其八》
宋代·张侃

迎秋花事稀，蝶翅依沙晚。篱落绕红园，暗遣佳名损。

立名岂愿丑，一定不容返。宁避市尘喧，甘作山林遁。

柔枝缀凤儿，栏外成锦幰。婉婉风味殊，苒苒烟光远。

治世凤朝阳，吾道何须偃。毋学接舆狂，终日空思忖。

作者简介：张侃（约公元1206年前后在世），字直夫，本居扬州，后徙吴兴。生卒年均不详，约宋宁宗开禧中前后在世。尝监常州奔牛镇酒税，迁为上虞丞。父岩以诌媚权奸，为世诟病。侃独志趣萧散，浮沈末僚，所与游者，如赵师秀、周文璞辈，皆恬静不争之士。侃工诗，闲澹有致，有拙轩集六卷，《四库总目》传于世。